Panserkampmerket

Panserkampmerket (Panzerkampfabzeichen) er en tysk militær utmerkelse fra det tredje rike.

Merket ble designet av Ernst Peekhaus fra Berlin og ble utdelt til mannskap på stridsvogner under den andre verdenskrig. Merket var i sølv og ble introdusert 20. desember 1939 etter ordre fra generaloberst von Brauchitsch. 6. juni 1940 kom også merket i bronse til mannskap på lettere pansrede kjøretøy. I 1943 kom nye merker for å kunne dekke veteraner, 4 nye ble laget; 25, 50, 75 og 100 dager i strid.

 Design 
Merket er laget av en oval krans av ekeløv. På adversen er det øverst en Wehrmacht-ørn med nedslåtte vinger med hakekorset i klørne. I senter er en stridsvogn som kommer inn fra venstre mot høyre, under denne er det gress. På reversen er det flere varianter, noen er flate, innhule eller delvis innhule. Alle har nål på baksiden for oppheng på uniform. Merkene hadde fine skarpe detaljer, men siden sen-produksjonen av merkene besto av sink som var belagt, har disse en tendens til å bli matte med tiden.

 Klasser 
 Sølv – til mannskap på stridsvogner (ca. 22 000 utdelt)
 Bronse – til mannskap på lettere pansrede kjøretøy (ca. 12.500 utdelt)

 Kriterier 
 Deltatt i 3 pansrede angrep på 3 forskjellige dager
 Blitt såret under angrep
 Fått en utmerkelse for mot under angrep

 Se også 
 Liste over tyske militære utmerkelser 1933-1945

Kategori:Tyske militære utmerkelser
Kategori:Utmerkelser etablert i 1939